Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 912/13/3307	Prievidza, 28.2.2014
EEČ : 2-27-62-2014

U Z N E S E N I E

Trestná vec:	obvinený XXXXX 
Prečin:	Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Prievidza
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Dňa 17.7. 2006 okolo 20.00 h neoprávnene bránil v užívaní  spoločného bytu č.6 na Ulici na Karasiny č. 249/49 v Prievidzi svojej manželke XXXXX tak, že po tom, čo poškodená po návšteve svojich vnukov odišla odprevadiť na zastávku MHD, z vnútornej strany vchodových dverí zasunul a skrížil kľúč,aby sa dvere z vonkajšej strany nedali otvoriť a keď sa poškodená vrátila k bytu a dožadovala sa vstupu do bytu a odomknutia vchodových dverí, obvinený jej vulgárne nadával a vykrikoval,že v byte  nemá čo robiť a poškodená bola nútená hľadať pomoc a prespať u príbuzných.

Dňa 3.8.2006 okolo 16.00 h neoprávnene bránil v užívaní  spoločného bytu č.6 na Ulici na Karasiny č.249/49 v Prievidzi svojej manželke XXXXX tak,že po tom, čo poškodená odišla z bytu na záhradku, z vnútornej strany vchodových dverí zasunul a skrížil kľúč,aby sa z vonkajšej strany nedali otvoriť a keď sa poškodená vrátila k bytu, odmietol ju do bytu vpustiť a odomknúť dvere,vulgárne jej nadával, kričal, že v byte nemá čo robiť a poškodená bola prinútená do nasledujúceho dňa zotrvať u svojich príbuzných.

lebo je trestné stíhanie neprípustné podľa § 9 odsek 1 písmeno d

Odôvodnenie:
Poverený príslušník PZ OO PZ XXXXX  uznesením ORP 1769/1-OSV-PD-2006  dňa 7.8.2006 začal trestné stíhanie a dňa 10.11.2006 vzniesol obvinenie  XXXXX z pokračujúceho prečinu neoprávneného zásahu do práva k domu,bytu alebo nebytovému priestoru podľa § 218 ods.1 Tr. zákona na tom skutkovom základe,že dňa 17.7. 2006 okolo 20.00 h neoprávnene bránil v užívaní  spoločného bytu č.6 na Ulici na Karasiny č. 249/49 v Prievidzi svojej manželke XXXXX tak, že po tom, čo poškodená po návšteve svojich vnukov odišla odprevadiť na zastávku MHD, z vnútornej strany vchodových dverí zasunul a skrížil kľúč,aby sa dvere z vonkajšej strany nedali otvoriť a keď sa poškodená vrátila k bytu a dožadovala sa vstupu do bytu a odomknutia vchodových dverí, obvinený jej vulgárne nadával a vykrikoval,že v byte  nemá čo robiť a poškodená bola nútená hľadať pomoc a prespať u príbuzných. 

Dňa 3.8.2006 okolo 16.00 h neoprávnene bránil v užívaní  spoločného bytu č.6 na Ulici na Karasiny č.249/49 v Prievidzi svojej manželke XXXXX tak,že po tom, čo poškodená odišla z bytu na záhradku, z vnútornej strany vchodových dverí zasunul a skrížil kľúč,aby sa z vonkajšej strany nedali otvoriť a keď sa poškodená vrátila k bytu, odmietol ju do bytu vpustiť a odomknúť dvere,vulgárne jej nadával, kričal, že v byte nemá čo robiť a poškodená bola prinútená do nasledujúceho dňa zotrvať u svojich príbuzných.
V priebehu prípravného konania bolo trestné stíhanie prerušené podľa § 228 ods.2 písm c/ Tr. por., lebo obvinený pre duševnú chorobu, ktorá nastala až po spáchaní  činu nebol schopný chápať zmysel trestného stíhania.
Dňa 25.2.2014 predložil policajt vyšetrovací spis s návrhom na zastavenie trestného stíhania proti obvinenému, ktorý zomrel.
Preskúmala som vyšetrovací spis a zistila som,že obsahuje listinný dôkaz-úmrtný list obvineného XXXXX, z ktorého vyplýva, že obvinený  dňa 30.8.2013 zomrel.
Podľa § 215 ods. 1 písm. d/ Tr. poriadku  prokurátor zastaví trestné stíhanie,  ak je trestné stíhanie neprípustné podľa § 9 Tr. poriadku.
Podľa § 9 ods. 1 písm. d/ Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za  mŕtveho.
 Vzhľadom k tomu že boli splnené vyššie uvedené zákonné podmienky na zastavenie trestného stíhania, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Konopová
prokurátorka